Source: http://www.sav.sk/index.php?lang=sk&doc=sas-law
Timestamp: 2013-05-21 16:23:20+00:00

Document:
SAV - Informácie o SAV - Informácie v zmysle zákona
Správy SAV (ext)
Podmienky, postup a rozsah slobodného prístupu občanov k informáciám, vymedzeného v čl. 26, 45 Ústavy Slovenskej republiky a v čl. 17, 25 a 35 Listiny základných práv a slobôd, ustanovuje zákon č. 211/2000 Z. z. o slobodnom prístupe k informáciám a o zmene niektorých zákonov. V tomto zákone je uvedený rozsah povinností tzv. povinnej osoby (§ 2 citovaného zákona). V zmysle zákona č. 211/2000 Z. z. v znení neskorších predpisov je Slovenská akadémia vied povinná zverejňovať informácie uvedené v § 3, v § 5 ods. 1 a ods. 6 citovaného zákona (povinné zverejňovanie informácií). Ďalej je povinná zverejňovať zmluvy podľa § 5a (povinné zverejňovanie zmlúv), objednávky tovarov a služieb, faktúry za tovary a služby podľa § 5b citovaného zákona a ďalšie informácie na žiadosť.V zmysle uvádzaného uverejňuje SAV tieto informácie.
SAV je samosprávna vedecká inštitúcia SR, ktorej činnosť je zameraná na rozvoj vedy , vzdelanosti, kultúry a ekonomiky.
Akadémia je správcom rozpočtovej kapitoly štátneho rozpočtu. Práva a povinnosti SAV pri správe a nakladaní s majetkom štátu sú stanovené zákonom č. 278/1993 Z. z. o správe majetku štátu v znení neskorších predpisov. SAV hospodári s rozpočtovými prostriedkami a s prostriedkami prijatými od iných subjektov v zmysle zákona č. 523/2004 Z. z. o rozpočtových pravidlách verejnej správy.
Činnosť akadémie je zameraná predovšetkým na základný výskum vo vybraných odboroch prírodných, technických a spoločenských vied v súlade so štátnou, vednou a technickou politikou.
Akadémia uplatňuje nové poznatky vedy v aplikovanom výskume, v hospodárskej a spoločenskej praxi, v expertnej, poradenskej, vedecko-vzdelávacej a kultúrno-vzdelávacej činnosti.
Zriaďovateľom organizácie SAV je akadémia, ktorá v zmysle zákona č. 523/2004 Z. z. zriaďuje tieto organizácie ako rozpočtové alebo príspevkové. Organizácia je právnická osoba s vlastnou právnou subjektivitou.Predmet činnosti a formu hospodárenia organizácie určuje zriaďovacia listina organizácie.
e-mailom na adresu: info@up.upsav.sk

References: čl. 26
 čl. 17
 § 3
 § 5
 § 5
 § 5